কবীর চৌধুরী: বিদেশের কথার মধ্যে আমি বলবো, এখনকার অনেক লেখকের লেখাতেই স্বৈরাচার বিরোধী বিষয়গুলো, মানবাধিকারের পক্ষের বিষয়গুলো, এবং স্বৈরশাসকদের অধীনে মুক্তিকামী মানুষ কীভাবে নির্যাতিত হয়েছে এগুলো খুব বেশি উঠে আসছে। যেমন, অতি সম্প্রতি যে নোবেল পুরস্কার পেলেন রুমানিয়ার লেখক, তার লেখাতেও চসেস্কুর আমলে মানুষ কী রকম নির্যাতিত হয়েছে তা উঠে এসেছে। স্বৈরশাসনের বিরুদ্ধে, জাতিগত বৈষম্যের বিরুদ্ধে যে সব অত্যাচার নির্যাতন চলেছে সেইসব বিষয়ে খুব ভালভাবে লেখকরা লিখছে।